
Vă înaintăm, alăturat, raportul asupra proiectului de Lege pentru respingerea Ordonanţei de urgenţã a Guvernului nr.127/2020 pentru modificarea şi completarea Legii nr.96/2000 privind organizarea şi funcţionarea Băncii de Export-Import a României EXIMBANK- S.A., trimis Comisiei pentru buget, finanțe și bănci spre dezbatere pe fond, în procedură de urgență, cu adresa nr. PLx 497/2020 din 10 septembrie 2020, Camera Deputaților fiind Cameră decizională. 
În raport cu obiectul și conținutul său, proiectul de Lege face parte din categoria legilor ordinare.


PREŞEDINTE,

Bogdan-Iulian HUȚUCĂ

RAPORT

asupra proiectului de Lege pentru respingerea Ordonanţei de urgenţã a Guvernului nr.127/2020 pentru modificarea şi completarea Legii nr.96/2000 privind organizarea şi funcţionarea Băncii de Export-Import a României EXIMBANK- S.A.

În conformitate cu prevederile art. 95 și art. 117 alin.(3)  din Regulamentul Camerei Deputaților, Comisia pentru buget, finanțe și bănci a fost sesizată, spre dezbatere în fond, în procedură de urgență, cu proiectul de Lege pentru respingerea Ordonanţei de urgenţã a Guvernului nr.127/2020 pentru modificarea şi completarea Legii nr.96/2000 privind organizarea şi funcţionarea Băncii de Export-Import a României EXIMBANK- S.A.. 
Senatul, în calitate de primă Cameră sesizată, a adoptat proiectul de Lege în ședința din 2 septembrie 2020.  
Conform prevederilor art.75 din Constituția României, republicată și ale art.92 alin. (9) din Regulamentul Camerei Deputaților, Camera Deputaților este Cameră decizională.
La dezbaterea proiectului de Lege s-au avut în vedere avizele favorabile ale Consiliului Legislativ și Consiliului Economic și Social, precum și avizul favorabil cu amendamente admise primit de la Comisia pentru politică economică, reformă și privatizare. 
Ordonanța de urgență creează cadrul legal pentru prezentarea distinctă, la nivel de reglementare, a activității desfășurate de EXIMBANK în nume și cont propriu și a activității promoționale desfășurate în numele și pe contul statului. În vederea reflectării corecte a separării activităţilor desfăşurate în nume şi cont propriu de cele derulate în numele şi contul statului, în sarcina Consiliului de Administraţie al EximBank se stabilește o atribuţie nouă, constând în aprobarea, controlarea şi monitorizarea organizării activităţii desfăşurate în numele şi în contul statului. Pentru ca EximBank să poată implementa noul portofoliu de produse cu componenta de ajutor de stat şi de minimis, precum şi pentru continuarea activităţii aferente produselor existente pe care EximBank le oferă în numele şi contul statului în condiţii de piaţă, s-a considerat necesară modificarea cadrului legal cu prevederi privind fondurile puse la dispoziţia EximBank pentru susţinerea mediului de afaceri. 
[bookmark: _GoBack]În conformitate cu prevederile art. 62 din Regulamentul Camerei Deputaților,  membrii Comisiei au examinat proiectul de Lege menționat mai sus, în ședința din  21 noiembrie 2023. 
	La lucrările Comisiei pentru buget, finanțe şi bănci deputații şi-au înregistrat prezența conform listei de prezență.
	La dezbaterea proiectului de Lege a participat, în calitate de invitat,  domnul Alin-Marius Andrieș, secretar de stat în Ministerul Finanțelor. 
	În urma examinării proiectului de Lege şi a opiniilor exprimate, deputații prezenți la ședință au hotărât cu majoritatea voturilor exprimate, să transmită plenului Camerei Deputaţilor un raport prin care propun adoptarea proiectului de Lege privind aprobarea Ordonanţei de urgenţã a Guvernului nr. 127/2020 pentru modificarea şi completarea Legii nr. 96/2000 privind organizarea şi funcţionarea Băncii de Export-Import a României EXIMBANK – S.A., cu amendamentele admise prevăzute în Anexă. 

	În raport cu obiectul și conținutul său, proiectul de Lege face parte din categoria legilor ordinare.


     		PREŞEDINTE,			                   SECRETAR,


        Bogdan-Iulian HUȚUCĂ			              Iulius Marian FIRCZAK

	

Șef serviciu,
Giorgiana Ene

Consilier parlamentar,
Valentina Rotaru

Anexă  
AMENDAMENTE ADMISE
asupra Proiectului de Lege privind respingerea Ordonanţei de urgenţã a Guvernului nr. a Guvernului nr. 127/2020 pentru modificarea 
şi completarea Legii nr. 96/2000 privind organizarea şi funcţionarea Băncii de Export-Import a României EXIMBANK – S.A.

	Nr. crt.
	Text Ordonanța de urgență a Guvernului nr. 127/2020
	Text Senat
	Amendamente admise
	Motivarea amendamentelor

	1. 
	
	titlul Legii


LEGE

privind respingerea Ordonanţei de urgenţă a Guvernului nr. 127/2020 pentru modificarea şi completarea                             Legii nr. 96/2000 privind organizarea şi funcţionarea Băncii de Export-Import a României EXIMBANK-S.A.
	titlul Legii


LEGE

privind aprobarea Ordonanţei de urgenţă a Guvernului nr. 127/2020 pentru modificarea şi completarea                             Legii nr. 96/2000 privind organizarea şi funcţionarea Băncii de Export-Import a României EXIMBANK-S.A.

Autor amendament: Comisia pentru buget, finanțe și bănci  
	Pentru respectarea normelor de tehnică legislativă.
Se impune adoptarea actului normativ cu scopul ca EximBank – S.A. să poată implementa noul portofoliu de produse cu componenta de ajutor de stat şi de minimis, precum şi pentru continuarea activităţii aferente produselor existente.


	2. 
	
	Articol unic.- Se respinge Ordonanţa de urgenţă a Guvernului nr. 127 din                     31 iulie 2020 pentru modificarea şi completarea Legii nr. 96/2000 privind organizarea şi funcţionarea Băncii de Export-Import a României EXIMBANK-S.A., publicată în Monitorul Oficial al României, Partea I, nr. 699 din 4 august 2020.
	Articol unic. – Se aprobă Ordonanţa de urgenţă a Guvernului nr. 127 din 31 iulie 2020 pentru modificarea şi completarea Legii nr. 96/2000 privind organizarea şi funcţionarea Băncii de Export-Import a României EXIMBANK – S.A., publicată în Monitorul Oficial al României, Partea I,            nr. 699 din 4 august 2020.
Autor amendament: Comisia pentru buget, finanțe și bănci 
	Pentru respectarea normelor de tehnică legislativă.
Se propune adoptarea Ordonanţei de urgenţă a Guvernului nr. 127/2020 în forma prezentată de Guvern.

